Kisiwa cha kijani cha Pemba ni maarufu kwa ukuzaji karafuu
Language: Swahili | Genre: News

Kisiwa cha 'kijani' cha Pemba ni maarufu kwa ukuzaji karafuu 
Pemba, kisiwa kinachojulikana kwa umaarufu kama "kisiwa cha kijani' ni kisiwa kilichoko mashariki ya pwani ya Afrika Mashariki kwenye Bahari ya Hindi ni takriban kilomita 50 kaskazini ya kisiwa cha Unguja; na kilomita 50 mashariki ya Tanganyika. 
Pemba, kama 'kisiwa' kutokana na karafuu na hata kupewa jina la kisiwa cha marashi'. 
Kisiwa hiki kina historia ndefu ya ukaaji wa binadamu wenye ustaarabu wa kipekee wanaojishughulisha na ukulima mdogomdogo wa mazao ya mpunga, minazi, migomba (ndizi), muhogo, maharagwe-mekundu; pamoja na uvuvi wakitumia mashua na ngalawa (kwa mishipi, madema, ndoana na mitego). 
Pemba inasifika sana kwa kuwa na maeneo mazuri ya kupiga mbizi, matumbawe yasiyoharibiwa na maisha ya bahari kwa viumbe na/au mimea wa/ya baharini (samaki, kasa, jongoo, konokono na matumbawe. 
Magharibi ya Pemba kuna kisiwa kidogo cha Misali ambapo mawimbi ya bahari hutoa fursa ya wakati gani ngalawa na/au mashua zinaweza kuingia ghatini. 
Magharibi mwa Chake-Chake, mji mkuu kuna mkono wa bahari maarufu kama Mkumbuu wenye mabaki ya majengo ya Ndagoni yanayokadiriwa kujengwa karne ya 14. Mashariki mwa Mji wa Chake-Chake kuna magofu ya Mkama Ndume yanayopatikana kwenye kijiji cha Pujini. 
Magofu ya Ngome ya Mkama Ndume, kama yanavyojulikana, ndiyo ya kwanza katika pwani yote ya Afrika Mashariki na yalijengwa na Wareno katika karne ya 15. 
Kisiwa cha Pemba kinasifika kwa maeneo tajiri ya uvuvi wa samaki wa baharini. 
Kati ya kisiwa hicho na mwambao wa mkoa wa Tanga kuna upana wa kama kilomita 32 za Mkondo wa Pemba ya Mashariki wenye utajiri mkubwa kwa uvuvi katika pwani ya Afrika ya mashariki.
Wakati wa enzi za karafuu, mapato ya Zanzibar (Pemba na Unguja) yalitegemea sana zao la karafuu kwa uchumi; na sehemu kubwa ya kilimo cha karafuu (mashamba ya mikarafuu) yalikuwapo/yangalipo kisiwani Pemba (kama mikarafuu milioni 3.5 hivi) kwa vile hali ya mazingira (udongo, mvua, jotoridi na mwinuko) ya kisiwa hicho inaruhusu ukulima na ustawishaji wa zao la karafuu. Pemba ni kisiwa wanachoishi Wapemba watu wanaopatikana kisiwani, wenye asili ya kisiwani na waliostaarabika na Uswahili wa Pemba. 
Wanahistoria wengi walioandika historia ya kisiwa cha Pemba wanakinasibisha kisiwa hicho na mchanganyiko wa watu wenye asili ya Uarabu na Uswahili.